A 2009-es berlini világbajnokságon lábujjsérülés hátráltatta. Csak a negyedik lett százon, így nem védte meg címét, kétszázon azonban újfent másodikként ért célba; Oszakához hasonlóan itt is Allyson Felix mögött zárt. Egy évvel később megszerezte első aranyérmét a fedettpályás világbajnokságról. A dohai versenyen 7,00-s új egyéni rekorddal ért célba hatvan méteren, mely az első helyet jelentette.